open-index/open-wikipedia-markdown huggingface dataset:
Georg Jungqvist

**Johan Georg Jungqvist** (26. joulukuuta 1873 Helsinki – 28. toukokuuta 1959 Uusikaupunki) oli suomalainen juristi, asianajaja, kamreeri ja Uudenkaupungin pormestari.

Jungqvistin vanhemmat olivat seppä Erik Johan Jungqvist ja Sofia Vilhelmina Svart. Hän pääsi ylioppilaaksi Helsingin ruotsalaisesta normaalilyseosta 1895 ja suoritti Helsingin yliopistossa yleisen oikeustutkinnon vuonna 1901. Jungqvist sai varatuomarin arvon 1904.

Jungqvist oli Uudessakaupungissa asianajajana 1903–1924, säästöpankin kamreerina 1909–1924 sekä pormestarina 1924–1945. Hän oli Uudenkaupungin kaupunginvaltuuston jäsenenä vuodesta 1913 ja toimi myös jonkin aikaa valtuuston puheenjohtajana.

Jungqvist oli naimisissa vuodesta 1912 Edith Mathilda Rivellin kanssa.

## Lähteet
Olli Fredrik Holopainen

**Olli Fredrik Holopainen** (16. elokuuta 1873 Kuopio – 5. elokuuta 1913 Heinävesi) oli suomalainen juristi, asianajaja ja Savonlinnan pormestari.

Holopaisen vanhemmat olivat työmies Olli Fredrik Holopainen ja Maria Hartikainen. Hän pääsi ylioppilaaksi Kuopion lyseosta 1894 ja suoritti Helsingin yliopistossa yleisen oikeustutkinnon vuonna 1901. Holopainen sai varatuomarin arvon 1904.

Holopainen oli Savonlinnan pormestarina 1904-1908. Tämän jälkeen hän toimi asianajajana Savonlinnassa. Holopainen kuoli halvaukseen Heinäveden kirkonkylässä ollessaan asianajomatkalla siellä.

## Lähteet
Ambulanssibussi

**Ambulanssibussi** on ambulanssin tyyppi, joka pystyy kuljettamaan useampia potilaita kerralla. Pohjoismaissa niitä käytetään usein kiireettömiin potilaskuljetuksiin.  Pohjoismaiden ulkopuolella ambulanssibusseja käytetään esimerkiksi joukko-onnettomuustapauksissa tai humalaisten kuljettamiseen.

## Lähteet
Korpitien koulu

**Korpitien koulu** on Paltamon kirkonkylässä sijaitseva peruskoulu, joka käsittää luokat 1–9. Syksyllä 2020 koulua kävi 262 oppilasta. Koulun rehtorina toimii Teuvo Heikura. Korpitien koulun yhteydessä sijaitsee Paltamon lukio.

## Lähteet
Bing Xin

**Bing Xin** (; oik. **Xie Wanying**, ; 1900 t. 1902 Fuzhou, Fujian Kiina – 1999 Peking, Kiina) oli kiinalainen runoilija ja novellisti.

Bing Xin opiskeli Englannin kirjallisuutta 1922–1926 Yhdysvalloissa, opetti 1946–1951 kirjallisuutta Japanissa ja toimi myöhemmin Kiinassa eri kulttuuriviroissa. Hänen tunnetuimmat runokokoelmansa ovat 1923 ilmestyneet *Fan xing* ja *Chung shui*. Myöhempi tuotanto koostuu lastenkirjallisuudesta sekä esseekokoelmasta ja romaanista.

## Suomennettuja runoja
Antologiassa *Maailman runosydän*, toim. Hannu Tarmio ja Janne Tarmio, WSOY Helsinki 1998  runot on suomentanut Pertti Seppälä.
* Avaruus! Revi tähtiverhosi
* Ennen kuin erkanen maailmasta
* Vanhan miehen menneisyys

## Lähteet

## Aiheesta muualla
Juhani Syrjämäki

**Juhani Tapio Matti Syrjämäki** (18. kesäkuuta 1937 Teuva – 12. maaliskuuta 2010 Riihimäki) oli suomalainen yritysjohtaja, joka sai teollisuusneuvoksen arvonimen.

Syrjämäen vanhemmat olivat kansakoulunopettaja Arvi Jaakko Syrjämäki ja Laina Perämäki ja puoliso vuodesta 1963 lastentarhanopettaja Sirkka Tuulikki Sorjonen. Vaasassa koulunsa käynyt Syrjämäki tuli ylioppilaaksi Vaasan lyseosta 1957 ja valmistui oikeustieteen kandidaatiksi Helsingin yliopistosta 1965. Hän toimi 1965–1972 Kemin Seudun Osuuskassan apulaisjohtajana, Kemin kaupungin kaupunginsihteerinä ja Veitsiluoto-yhtiön laki- ja tiedotusosaston päällikkönä. 

Vuonna 1972 Syrjämäki siirtyi Turkuun Farmos-yhtymän hallintojohtajaksi. Hänestä tuli 1978 Tervakoski-yhtiön hallintojohtaja ja toimitusjohtajan varamies Matti Sundbergin jälkeen. Suomen Ongelmajäte -yhtiön, vuodesta 1985 Ekokem, toimitusjohtajaksi Riihimäelle Syrjämäki kutsuttiin 1984. Yritys kehitti ja myös kansainvälisti merkittävästi toimintaansa Syrjämäen johdossa. Vuonna 1994 teollisuusneuvoksen arvonimen saanut Syrjämäki jäi eläkkeelle Ekokemin toimitusjohtajan tehtävästä 1997. 

## Lähteet
Mazda Demio

**Mazda Demio** (マツダ・デミオ, Matsuda Demio) on B-Segmenttiin kuuluva pikkuauto, jota Mazda valmisti vuosina 1996–2019. Vaikka Demio-nimeä käytettiin Japanin kotimarkkinoilla neljässä sukupolvessa, sitä käytettiin harvoin Japanin ulkopuolella, jossa sitä kutsuttiin yleensä '''Mazda2''':ksi. Demio-nimi poistui käytöstä 2019, kun Mazda ryhtyi käyttämään Mazda2-nimeä myös Japanissa.

Demio on rakennettu Mazda D -alustalle, ja sitä edelsi kaksi muuta samaan alustaan perustuvaa autoa: Ford Festiva sekä Autozam Revue. Nimi "Demio" on johdettu latinan sanasta "Meus", joka tarkoittaa omistamista.

Kolmannen sukupolven Demio ansaitsi 2008 World Car of the Year -palkinnon, kun taas neljäs sukupolvi palkittiin 2014–2015 "Vuoden japanilaisella autolla".

## Ensimmäinen sukupolvi (1996-2002)

Ensimmäisen sukupolven Demion myynti alkoi heinäkuussa 1996 (Japanin ja Euroopan ulkopuolella nimellä Mazda 121). Auto sai faceliftin 1999, jolloin muotoilua ja matkustamon ilmansuodatusta muutettiin. Samalla autoon lisättiin automaattivaihteisto sekä ajonvakautusjärjestelmä.

### Galleria

Tiedosto:Mazda Demio 1996.jpg|thumb|Mazda Demio 1996-1999
Tiedosto:1999-2001 Mazda Demio.jpg|thumb|Mazda Demio 1999-2001


## Toisesta neljänteen sukupolveen (2002–2019)

Vuoden 2002 toisen sukupolven Demiosta alkaen vientimallit saivat "Mazda2" -nimen. Kolmas sukupolvi ilmestyi alkuvuodesta 2007, jota seurasi neljäs sukupolvi syyskuussa 2014. Mazda kutsui autoa edelleen Demioksi Japanissa, kunnes nimi vaihtui kansainväliseen Mazda2 vuonna 2019.
### Galleria

Tiedosto:2nd generation Mazda Demio.jpg | Toisen sukupolven Mazda Demio
Tiedosto:Mazda Demio 13C-V DE3FS.JPG | Kolmannen sukupolven Mazda Demio
Tiedosto:Mazda Demio XD Touring L Package.jpg | Neljännen sukupolven Mazda Demio

## Lähteet
Belgian naisten jääkiekkomaajoukkue

**Belgian naisten jääkiekkomaajoukkue** edustaa Belgiaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 141 rekisteröitynyttä naisjääkiekkoilijaa, vuonna 2025 yli 200. Vuodesta 2007 vuoden 2018 huhtikuuhun joukkue ei onnistunut kertaakaan parantamaan maailmanranking-sijoitustaan Kansainvälisen Jääkiekkoliiton IIHF:n ylläpitämässä rankingissa. Vuonna 2016 se romahti listalla jopa viisi sijaa verrattuna vuoden 2015 sijoitukseen. Vuoden 2022 alussa joukkue putosi kaikkien aikojen heikoimpaan sijoitukseensa eli 39. sijalle, mutta jo vuodeksi 2024 joukkue nousi 32. sijalle.

## Sijoitukset

### Maailmanmestaruuskilpailuissa

* 2000 – 1. divisioonan A-lohkon karsinta, 2.
* 2001 – 1. divisioonan A-lohkon karsinta, 3.
* 2003 – 3. divisioona, 3.
* 2004 – 3. divisioona, 4.
* 2005 – 3. divisioona, 3.
* 2007 – 3. divisioona, 3.
* 2008 – 3. divisioona, 4.
* 2011 – 3. divisioona, 6.
* 2012 – 2. divisioonan B-lohko, 5.
* 2013 – 2. divisioonan B-lohko, 5.
* 2014 – 2. divisioonan B-lohko, 5.
* 2015 – 2. divisioonan B-lohko, 6.
* 2017 – 2. divisioonan karsinta, 2.
* 2018 – 2. divisioonan karsinta, 2.
* 2019 – 2. divisioonan karsinta, 2.
* 2020 – 3. divisioona, 2.
* 2021 – 3. divisioonan turnaus peruttiin koronaviruspandemian vuoksi.
* 2022 – 3. divisioonan A-lohko, 1.
* 2023 – 2. divisioonan B-lohko, 1.
* 2024 – 2. divisioonan A-lohko, 6.
* 2025 – 2. divisioonan B-lohko, 4.

### Maailmanranking

* 2003 – 21.
* 2004 – 22.
* 2005 – 23.
* 2006 – 24.
* 2007 – 24.
* 2008 – 24.
* 2009 – 24.
* 2010 – 26.
* 2011 – 26.
* 2012 – 27.
* 2013 – 31.
* 2014, helmikuu – 31.
* 2014, huhtikuu – 31.
* 2015 – 31.
* 2016 – 36.
* 2017 – 37.
* 2018, helmikuu – 37.
* 2018, huhtikuu – 38.
* 2019 – 37.
* 2020 – 36.
* 2021 – 37.
* 2022, helmikuu – 39.
* 2022, syyskuu – 39.
* 2023 – 36.
* 2024 – 32.
* 2025 – 31.

## Lähteet
Pierre Sanfourche-Laporte

**Pierre Sanfourche-Laporte** (24. maaliskuuta 1774 Sarlat-la-Canéda – 30. kesäkuuta 1856 Belleville) oli ranskalainen lakimies ja kirjailija, joka toimi asianajajana Brysselin kaupungin kassaatiotuomioistuimessa. 

## Lähteet
Hjalmar Hugo Ossian Hollmérus

**Hjalmar Hugo Ossian Hollmérus** (28. kesäkuuta 1875 Porvoon pitäjä – 19. tammikuuta 1933 Imatra) oli suomalainen kihlakunnantuomari ja Jyväskylän pormestari.

Hollméruksen vanhemmat olivat metsänhoitaja August Leonard Hollmérus ja Fredrika Margareta Högman. Hän pääsi ylioppilaaksi Oulun ruotsalaisesta lyseosta 1894 ja suoritti Helsingin yliopistossa ylemmän hallintotutkinnon 1898 ja yleisen oikeustutkinnon vuonna 1899. Hollmérus sai varatuomarin arvon 1902.

Hollmérus oli Jyväskylän pormestarina 1915–1925 ja sen jälkeen kihlakunnantuomarina Imatralla vuodesta 1925 alkaen.

Hollmérus palasi keskiviikkona 18. tammikuuta 1933 Viipurista asuntoonsa Imatralle. Hän lähti sitten Imatran valtionhotelliin ja vietti siellä yönsä. Seuraavan päivän aamuna kello 10 aikaan hän lähti hotellista ja meni yksin hotellin kohdalla Imatrankosken alajuoksun varrella sijaitsevalle rantakalliolle. Lumeen jääneistä jäljistä pääteltiin myöhemmin, että Hollmérus vietti pidemmän aikaa rantakalliolla ja lähti sitten laskeutumaan koskeen. Tämän jälkeen hänestä ei kuultu mitään. Teon syyksi arveltiin taloudellisista syistä johtunutta masennusta. Hollméruksen ruumis löydettiin 9. kesäkuuta 1933 Vuoksesta Pelkolanlahdesta.

Hollmérus oli naimisissa vuodesta 1905 Alma Dagny Albrechtin kanssa.

## Lähteet
Sulfiinihapot

**Sulfiinihapot** ovat orgaanisia yhdisteitä, joille tunnusomainen funktionaalinen ryhmä on RS=O(OH), missä R on orgaaninen ryhmä.

## Ominaisuudet ja valmistus
Huoneenlämpötilassa molekyylimassaltaan alhaiset sulfiinihapot ovat nesteitä ja raskaammat kiinteitä. Aromaattiset ryhmän yhdisteet ovat kiinteitä. Sulfiinihapot ovat usein reaktiivisia ja reagoivat kuumennettaessa sulfonihapoiksi ja tiosulfonaateiksi. Sulfiinihapot ovat keskivahvoja happoja. Yhdisteet voidaan pelkistää tioleiksi ja hapettaa sulfonihapoiksi. Sulfiinihapot ovat elektrofiilisiä ja voivat reagoida aromaattisten yhdisteiden kanssa elektrofiilisellä aromaattisella substituutiolla muodostaen sulfoneita tai sulfoksideja. Yhdisteille ovat tyypillisiä myös radikaalireaktiot.

Sulfiinihappojen valmistukseen on useita menetelmiä. Käytettyjä ovat muun muassa tiolien hapettaminen peroksideilla, sulfonyylikloridien pelkistäminen sinkillä, aromaattisten sulfonien ja alkoksidien reaktio sekä Grignard-reagenssien ja rikkidioksidin reaktio.
:
:

## Lähteet
Neutraubling

**Neutraubling** on kaupunki Regensburgin piirikunnassa Baijerin osavaltiossa Saksassa. Se sijaitsee Regensburgin kaakkoispuolella. Neutraublingissa asui vuoden 2020 lopussa 14&nbsp;018 asukasta. Se on väkiluvultaan piirikuntansa suurin kaupunki ja toiseksi suurin kunta Regenstaufin jälkeen. Kaupungin pinta-ala on 9,75 neliökilometriä.

## Lähteet

## Aiheesta muualla

* Kunnan verkkosivut
Regenstauf

**Regenstauf** on kunta Regensburgin piirikunnassa Baijerin osavaltiossa Saksassa. Se sijaitsee noin 10 kilometriä Regensburgista pohjoiseen. Regenstauf on väkiluvultaan piirikuntansa suurin kunta. Vuoden 2020 lopussa kunnassa asui 16&nbsp;109 asukasta. Regenstaufin pinta-ala on 103,77 neliökilometriä.

## Lähteet

## Aiheesta muualla

* Kunnan verkkosivut
Marilee Stepan

**Mary Louise ”Marilee” Stepan** (myöh. **Wehman**, 2. helmikuuta 1935 Chicago, Illinois – 15. joulukuuta 2021 Winnetka, Illinois) oli yhdysvaltalainen uimari ja olympiamitalisti.

Stepan voitti Yhdysvaltain joukkueessa naisten 4×100 m vapaauintiviestissä olympiapronssia Helsingissä 1952 ja sijoittui samoissa kisoissa naisten 100 metrin vapaauinnissa seitsemänneksi. Hän avioitui myöhemmin Richard Wehmanin kanssa, ja pari sai neljä lasta. Stepan toimi vuosikymmeniä oopperamaailman hyväksi. Hän kuoli Winnetkassa 86-vuotiaana 15. joulukuussa 2021.

## Lähteet
* 

### Viitteet

## Aiheesta muualla
*
Reino Saarelainen

**Reino Olavi Saarelainen** (30. kesäkuuta 1934 Lieksa – 30. joulukuuta 2014 Järvenpää) oli suomalainen yrittäjä ja yritysjohtaja, joka sai teollisuusneuvoksen arvonimen.

Saarelaisen vanhemmat olivat maanviljelijä Tahvo Saarelainen ja Siiri Turunen ja puoliso vuodesta 1959 Sirkka Vinni. Lieksan Hattuvaarassa syntynyt Saarelainen jäi syntyessään äidistään orvoksi. Hän kävi kansakoulun, toimi kirvesmiehenä, alkoi 1950-luvulla kiertää kenttäsirkkelisahurina ja perusti 1958 veljiensä kanssa Sahaus- ja höyläysliike veljekset Saarelaisen. 1960-luvun alussa yritys ryhtyi rakentamaan hirsihuviloita. Veljesten päätyessä vähemmistöosakkaiksi yrityksessä Reino ja Nestori Saarelainen perustivat 1967 Honkarakenne-yhtiön, jonka toimitusjohtajaksi Reino Saarelainen tuli 1976. Liiketoimintaa varten perustettiin myös muita yhtiöitä, joiden johdossa hän toimi, ja myöhemmin toiminta laajeni yrityskaupoilla. Honkarakenteen omistaja-johtajana toiminut Saarelainen jäi eläkkeelle 1994 ja oli sitten vuoteen 2002 yrityksen hallituksen puheenjohtaja. Teollisuusneuvoksen arvonimen hän sai vuonna 1997. Vielä eläkkeellä ollessaan 2001 Saarelainen perusti yrityksen, jossa hän kehitteli muun muassa veneensiirtimen ja liikuteltavan savusaunan kiukaan. 

## Lähteet
Boško Abramović

**Boško Abramović** (; 14. helmikuuta 1951 – 19. joulukuuta 2021) oli serbialainen shakin suurmestari ja maajoukkueen valitsija.

Abramović sai FIDE International Master -tittelin vuonna 1980 ja suurmestarin tittelin vuonna 1984. Hän sijoittui 16.–20. sijalle 1993 Biel Interzonalissa.

Abramović kuoli 70-vuotiaana 19. joulukuuta 2021.

## Lähteet
Bosnia ja Hertsegovinan naisten jääkiekkomaajoukkue

**Bosnia ja Hertsegovinan naisten jääkiekkomaajoukkue** edustaa Bosnia ja Hertsegovinaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 45 rekisteröitynyttä naisjääkiekkoilijaa, vuonna 2024 puolestaan 74 ja vuosina 2025−2026 sata. Maajoukkue on Kansainvälisen jääkiekkoliiton IIHF:n ylläpitämällä maailmanrankinglistalla 44. sijalla. Vuonna 2021 joukkue oli sijoitettuna ensimmäisen kerran, jolloin se oli viimeinen eli 42. sijalla. Vaikka joukkueen sijoitus ei noussutkaan syksyllä 2022, oli joukkue listalla kolmanneksi viimeinen, sillä listalle nousi uusia joukkueita. Vastaavasti vuonna 2024 se oli neljänneksi viimeinen, vaikka sen sijoitus putosi 43. sijalle.

## Sijoitukset

### Maailmanmestaruuskilpailuissa

* 2022, 3. divisioonan B-lohko, 3.
* 2023, 3. divisioonan B-lohko, 3.
* 2024, 3. divisioonan B-lohko, 5.
* 2025, 3. divisioonan B-lohko, 4.
* 2026, 3. divisioonan B-lohko, 2.

### Maailmanranking

* 2021 - 42.
* 2022, helmikuu - 42.
* 2022, syyskuu - 42.
* 2023 - 41.
* 2024 - 43.
* 2025 - 44.

## Lähteet
Helga Lindner

**Helga Lindner** (myöh. **Härtel**, 5. toukokuuta 1951 Chemnitz – 3. marraskuuta 2021 Chemnitz, Saksa) oli kilpaurallaan Itä-Saksaa edustanut uimari, olympiamitalisti ja Euroopan mestari.

Lindner saavutti naisten 200 metrin perhosuinnissa Alankomaiden Ada Kokin perässä olympiahopeaa Méxicossa 1968. Hän sijoittui samoissa kisoissa 100 metrin perhosuinnissa kahdeksanneksi ja 4×100 metrin sekauintiviestissä viidenneksi. Lindner kilpaili olympiatasolla myös Münchenissä 1972 ollen 200 metrin perhosuinnissa kuudes. Barcelonan EM-kilpailuissa 1970 Lindner voitti kultamitalit 200 metrin perhosuinnissa ja 4×100 metrin sekauintiviestissä ja saavutti lisäksi hopeaa 100 metrin perhosuinnissa. Hän ui 200 metrin perhosuinnissa ja 4×100 metrin sekauintiviestissä myös Euroopan ennätyksiä. Myös Lindnerin serkku Renate Vogel oli uinnin arvokisamitalisti. Lindner kuoli sairastettuaan lyhyen aikaa vakavaa tautia Chemnitzissä 70-vuotiaana 3. marraskuuta 2021.

## Lähteet
* 

### Viitteet

## Aiheesta muualla

*
Santamartanmuura

**Santamartanmuura** (*Drymophila hellmayri*) on puumuurien heimoon kuuluva varpuslintu.

Santamartanmuuraa tavataan Pohjois-Kolumbiassa Sierra Nevada de Santa Martan vuoristossa 500–1&nbsp;500 metrin korkeudessa, ja sen levinneisyysalueen pinta-ala on noin 9&nbsp;500 km2. Vuoden 2021 uhanalaisuusarvioinnissa sen kannaksi arvioitiin noin 14&nbsp;000 yksilöä, joista aikuisia noin 9&nbsp;000. Laji on luokiteltu silmälläpidettäväksi, koska sen pieni kanta on vähenemässä elinympäristöjen tuhoutumisen takia.

## Lähteet
Who (albumi)

**Who** on englantilaisen rockyhtye The Whon kahdestoista studioalbumi, joka ilmestyi 6. joulukuuta 2019.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Venezuelanpyrstömuura

**Venezuelanpyrstömuura** (*Drymophila klagesi*) on puumuurien heimoon kuuluva varpuslintu.

Venezuelanpyrstömuuraa tavataan Kolumbiassa ja Venezuelassa, ja sen levinneisyysalueen pinta-ala on noin 313&nbsp;000 km2. Lajin kanta on vakaa, ja se on luokiteltu elinvoimaiseksi

## Lähteet
Olavi Leonard Helanen

**Olavi Leonard Helanen**, sukunimi aik. *Helander* (15. helmikuuta 1869 Kalajoki – 14. lokakuuta 1931 Oulu) oli suomalainen juristi, tuomiokapitulin sihteeri ja Kemin ja Oulun pormestari.

Helasen vanhemmat olivat kupariseppä, mekaanikko Joakim Leonard Helander ja Mathilda Olivia Bergman. Hän pääsi ylioppilaaksi Oulun yksityislyseosta 1887 ja suoritti Helsingin yliopistossa kameraalitutkinnon 1888 ja yleisen oikeustutkinnon vuonna 1890. Helanen sai varatuomarin arvon 1893.

Helanen oli Tampereen kaupunginvaltuuston sihteerinä 1894–1899, Kemin pormestarina 1899–1904 ja Oulun kunnallispormestarina 1904–1905. Helanen hoiti Oulun kunnallispormestarin viransijaisuuksia vielä vuosina 1906–1911. Vuodesta 1911 alkaen hän oli Kuopion, sittemmin Oulun hiippakunnan tuomiokapitulin sihteerinä.

Helanen oli naimisissa Anna Wilhelmina Eklundin (k. 1899) kanssa ja toisen kerran vuodesta 1902 Nanni Helena Pakosen kanssa.

## Lähteet
Karl Jakob Hammar

**Karl Jakob Hammar** (9. lokakuuta 1845 Turku – 10. marraskuuta 1892 Helsinki) oli suomalainen juristi, asianajaja ja Tammisaaren pormestari.

Hammarin vanhemmat olivat postimestari Reinhold Wilhelm Hammar ja Maria Antoinette Bonsdorff. Hän pääsi ylioppilaaksi Turun kymnaasista 1864 ja suoritti Helsingin yliopistossa tuomarintutkinnon vuonna 1868.

Hammar oli Tammisaaren pormestarina 1873–1890. Tämän jälkeen hän toimi asianajajana Helsingissä.

Hammar oli naimisissa vuodesta 1873 Sigrid Adolfina Wadmanin kanssa.

## Lähteet
Pitkäpyrstömuura

**Pitkäpyrstömuura** (*Drymophila caudata*) on puumuurien heimoon kuuluva varpuslintu.

Pitkäpyrstömuuraa tavataan Kolumbiassa kolmella erillisellä alueella, joiden pinta-ala on yhteensä noin 60&nbsp;800 km2. Laji on vähenemässä elinympäristöjen tuhoutumisen vuoksi. Pitkäpyrstömuura elää vuoristometsissä 1&nbsp;200–2&nbsp;500 metrin korkeudella. Se käyttää ravinnokseen pääasiassa hyönteisiä.

## Lähteet
Andienpyrstömuura

**Andienpyrstömuura** (*Drymophila striaticeps*) on puumuurien heimoon kuuluva varpuslintu.

Andienpyrstömuuraa tavataan Boliviassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 1&nbsp;610&nbsp;000 km2. Lajin kanta on vakaa, ja se on luokiteltu elinvoimaiseksi.

## Lähteet
Alexander Hallonblad

**Alexander Arnold Hallonblad** (14. elokuuta 1861 Käkisalmi – 16. helmikuuta 1907 Sortavala) oli suomalainen juristi ja Sortavalan pormestari.

Hallonbladin vanhemmat olivat pormestari Johan Julius Hallonblad ja Ida Amalia Schwindt. Hän pääsi ylioppilaaksi Viipurin ruotsalaisesta lyseosta 1881 ja suoritti Helsingin yliopistossa yleisen oikeustutkinnon vuonna 1886. Hallonblad sai varatuomarin arvon 1889.

Hallonblad oli Sortavalan piirin nimismiehenä 1888–1894 ja Sortavalan pormestarina 1894–1907. Hän oli erotettuna poliittisista syistä 1903–1905 ja oli tällöin karkotettuna Vjatkaan Venäjälle. Hallonblad kuoli helmikuussa 1907 sydänkohtaukseen, hän oli muutamia viikkoja aikaisemmin sairastunut keuhkokuumeeseen.

Alexander Hallonblad oli naimisissa vuodesta 1892 Elli Bertha Viola Bromsin kanssa.

## Lähteet
Najwa Nimri

**Najwa Nimri Urrutikoetxea** (14. helmikuuta 1972  Pamplona, Espanja) eli **Najwa Nimri**, on jordanialais-espanjalainen näyttelijä ja laulaja.

## Elämäkerta
Najwa Nimri syntyi jordanialaiselle isälle ja espanjalaiselle äidille ja vietti lapsuutensa Bilbaossa. Tällä hetkellä hän asuu Madridissa. 

Hän oli vuosina 1995–2000 naimisissa elokuvaohjaaja Daniel Calparsoron kanssa, jonka hän tapasi elokuvan *Salto al vacio* kuvauksissa. Najwa Nimrin ensimmäinen ja ainoa lapsi syntyi vuonna 2004. Lapsen isän henkilöllisyys on pysynyt salassa.

## Filmografia

### Elokuvat

### TV

## Lähteet
Jalmari Talste

**Jalmari (Hjalmar) Theodor Rafael Talste**, sukunimi aik. *Dahlström* (4. helmikuuta 1879 Ilomantsi – 23. marraskuuta 1951 Lappeenranta) oli suomalainen juristi ja Lappeenrannan pormestari.

Talsteen vanhemmat olivat kirkkoherra, rovasti Johan Theodor Dahlström ja Ulrika Maria Åkerman. Hän pääsi ylioppilaaksi Kuopion lyseosta 1898 ja suoritti Helsingin yliopistossa yleisen oikeustutkinnon vuonna 1905. Talste sai varatuomarin arvon 1908.

Talste toimi aluksi asianajajana Viipurissa, jossa hänellä oli oma asianajotoimisto. Hän oli Lappeenrannan pormestarina 1916–1949. Vuosina 1917–1918 Talste hoiti Viipurin hovioikeudessa kanslistin, viskaalin ja notaarin virkoja.

Talste kuului opiskeluaikanaan ylioppilaskuoroihin ja hän osallistui Suomen Laulun konserttimatkaan Unkariin vuonna 1906. Hän harrasti myös musiikkia ja teki muutamia omia sävellyksiä.

Jalmari Talste oli naimisissa vuodesta 1912 Anna Adele Ikävalkon kanssa.

## Lähteet
Fredrik Forbus

**Fredrik Forbus** (12. tammikuuta 1840 Paltamo – 7. elokuuta 1881 Kaskinen) oli suomalainen juristi ja Kaskisten pormestari.

Forbuksen vanhemmat olivat kappalainen Adolf Forbus ja Margareta Magdalena Michelsson. Hän pääsi ylioppilaaksi Kuopion kymnaasista 1861 ja suoritti Helsingin yliopistossa tuomarintutkinnon vuonna 1865. Forbus sai varatuomarin arvon 1868.

Forbus oli Kalajoen piirin nimismiehenä 1868–1877 ja sen jälkeen Kaskisten pormestarina vuodesta 1877 alkaen.

Fredrik Forbus oli naimisissa vuodesta 1869 Katarina Eleonora Sandmanin (k. 1874) kanssa.

## Lähteet
Bulgarian naisten jääkiekkomaajoukkue

**Bulgarian naisten jääkiekkomaajoukkue** edustaa Bulgariaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 Bulgariassa oli reilut 50 rekisteröityä naisjääkiekkoilijaa, vuonna 2024 puolestaan 126 ja vuonna 2025 141. Vuonna 2025 maajoukkue oli Kansainvälisen jääkiekkoliiton IIHF:n ylläpitämässä maailmanrankingissa 37. sijalla. Ensimmäistä kertaa se sijoitettiin rankingiin vuonna 2010, jolloin se oli 24. sijalla. Vuonna 2012 se putosi rankingissa peräti 10 sijaa. Sen jälkeen joukkue ei onnistunut nousemaan rankingissa moneen vuoteen sijaakaan. Kuitenkin vuoden 2022 helmikuussa joukkue sijoitettiin seitsemän sijaa aikaisempaa korkeammalle, 32. sijalle.

Joukkue sijoittui vuoden 2022 maailmanmestaruuskilpailujen 3. divisioonan A-lohkon turnauksessa pronssille, vaikka se hävisi kaikki neljä otteluaan maalierolla 5–27. Syynä sijoitukseen oli, että lohkossa pelasi kuuden joukkueen sijaan vain kolme joukkuetta Hongkongin, Romanian ja Ukrainan joukkueiden vetäydyttyä kisoista.

## Sijoitukset
### Maailmanmestaruuskilpailuissa
* 2011 – 5. divisioona, 3.
* 2013 – 2. divisioonan karsinta, 2.
* 2014 – 2. divisioonan karsinta, 2.
* 2015 – 2. divisioonan karsinta, 4.
* 2016 – 2. divisioonan karsinta, 4.
* 2017 – 2. divisioonan karsinta, 4.
* 2018 – 2. divisioonan karsinta, 5.
* 2019 – 2. divisioonan karsinta, 5.
* 2020 – 3. divisioona, 4.
* 2021 – 3. divisioonan turnaus peruttiin koronaviruspandemian vuoksi.
* 2022 – 3. divisioonan A-lohko, 3.
* 2023 – 3. divisioonan A-lohko, 5.
* 2024 – 3. divisioonan A-lohko, 6.
* 2025 – 3. divisioonan B-lohko, 1.
* 2026 – 3. divisioonan A-lohko, 6.

### Maailmanrankingissa
* 2010 – 24.

* 2011 – 23.

* 2012 – 33.

* 2013 – 33.

* 2014, helmikuu – 34.
* 2014, huhtikuu – 34.

* 2015 – 34.

* 2016 – 34.

* 2017 – 35.
* 2018, helmikuu – 34.

* 2018, huhtikuu – 35.

* 2019 – 38.

* 2020 – 38.

* 2021 – 39.
* 2022, helmikuu – 32.
* 2022, syyskuu – 32.
* 2023 – 33.
* 2024 – 36.
* 2025 – 37.

## Lähteet
Johan Fredrik Ekholm

**Johan Fredrik Ekholm** (2. syyskuuta 1873 Nurmijärvi – 25. huhtikuuta 1918 Kouvola) oli suomalainen juristi ja Haminan pormestari.

Ekholmin vanhemmat olivat työmies Gustaf Adolf Ekholm ja Maria Eufrosyne. Hän pääsi ylioppilaaksi Helsingin suomalaisesta normaalilyseosta 1895 ja suoritti Helsingin yliopistossa yleisen oikeustutkinnon vuonna 1899. Ekholm sai varatuomarin arvon 1902.

Ekholm toimi asianajajana ja oli Haminan pormestarina vuodesta 1908 alkaen. Punaiset vangitsivat hänet Haminassa Suomen sisällissodan aikana huhtikuussa 1918 ja hänet surmattiin Kouvolassa muutamia päiviä myöhemmin.

Ekholm oli naimisissa vuodesta 1907 Aina Fredrika Ekqvistin kanssa.

## Lähteet
Antonia Hybrida

**Antonia Hybrida**, myös Antonia Hybrida Minor, (syntynyt mahdollisesti 78 eaa.) oli roomalainen ylhäisnainen, joka eli ensimmäisellä vuosisalla ennen ajanlaskumme alkua. Hän oli trumviri Marcus Antoniuksen toinen vaimo ja oli Gaius Antonius Hybridan, Marcus Antoniuksen sedän, tytär. Antonian isä Gaius Antonius Hybrida oli toiminut Ciceron kanssa konsulina vuonna 63 eaa.

Antonia nai serkkunsa Antoniuksen ja he saivat noin vuonna 60 eaa. yhdessä tyttären, Antonian, josta tuli myöhemmin rikkaan Pythodoruksen vaimo.

Marcus Antonius erosi vaimostaan, sillä tämä oli ollut uskoton miehensä ystävän Publius Cornelius Dolabellan kanssa. Ciceron mukaan syynä eroon oli Antoniuksen halu naida Fulvia.

## Lähteet
* 

### Viitteet
Knut Elis Hjalmar Granfelt

**Knut Elis Hjalmar Granfelt** (16. tammikuuta 1863 Kokkola – 10. joulukuuta 1924 Kristiinankaupunki) oli suomalainen juristi ja Kristiinankaupungin pormestari.

Granfeltin vanhemmat olivat postinhoitaja, kapteeni Mauritz Ferdinand Granfelt ja Adelinda Estlandere. Hän pääsi ylioppilaaksi Vaasan ruotsalaisesta lyseosta 1884 ja suoritti Helsingin yliopistossa yleisen oikeustutkinnon vuonna 1889. Granfelt sai varatuomarin arvon 1892.

Granfelt oli Kristiinankaupungin pormestarina vuodesta 1892 alkaen aina kuolemaansa saakka 1924.

## Lähteet
Vain kun nauran

**Vain kun nauran** (*Only When I Laugh*) on Glenn Jordanin ohjaama yhdysvaltalainen draamakomedia vuodelta 1981. Alkoholisoituneesta Broadway-näyttelijättärestä ja tämän aikuistuvasta tyttärestä kertovan elokuvan pääosia näyttelevät Marsha Mason, Kristy McNichol ja James Coco. Neil Simonin käsikirjoitus perustuu hänen omaan näytelmäänsä *The Gingerbread Lady*.

Marsha Mason, Joan Hackett ja James Coco olivat rooleistaan Oscar-ehdokkaina. Hackett sai roolistaan Golden Globe -palkinnon, ja myös nuori Kristy McNichol oli samassa sarjassa ehdolla ja sai Young Artist -palkinnon.

Elokuva sai nihkeitä arvioita kriitikoilta. Roger Ebert antoi sille yhden tähden neljästä ja kirjoitti, että siihen on ahdettu liian monia ongelmateemoja: alkoholisoitunut äiti, raiskaus, teinitytär ongelmineen, yksinäinen homoseksuaali ja niin edelleen, niin että henkilöhahmot jäävät yksiulotteisiksi ja kliseisiksi. *[[Video-opas|Video-oppaassa]]* vuodelta 1994 Sam Inkinen pitää elokuvaa hellyttävänä ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet
Helene Hellmark Knutsson

**Helene Hellmark Knutsson** (s. 1969 Solna) on ruotsalainen sosiaalidemokraattisen puolueen poliitikko ja Västerbottenin läänin maaherra vuodesta 2020. Vuosina 2014–19 hän toimi Ruotsin korkeakoulutus- ja tutkimusministerinä.  
## Lähteet

## Aiheesta muualla
* Helene Hellmark Knutsson Ruotsin valtiopäivien verkosivuilla 
* Helene Hellmark Knutsson Ruotsin hallituksen verkkosivuilla
Jan Anderzén

**Jan Anderzén** (s. 1978) on tamperelainen kuvataiteilija ja muusikko. Kuvataiteilijana hän on pitänyt näyttelyitä Suomessa ja muualla Euroopassa. Vuonna 2020 Anderzén toteutti lasimosaiikkiteoksen Turtolan tukimuuriin Hervannan valtaväylän varrelle osana Tampereen Ratikan taideohjelmaa.  Muusikkona hänet tunnetaan mm. yhtyeestä Kemialliset Ystävät ja hänen musiikillinen sooloprojektinsa on nimeltään Tomutonttu.

## Lähteet
Karl Oskar Elfving vanhempi

**Karl Oskar Elfving vanhempi** (15. huhtikuuta 1835 Kemi – 1. maaliskuuta 1876 Vaasa) oli suomalainen juristi ja Vaasan pormestari.

Elfvingin vanhemmat olivat lääninrahastonhoitaja Karl Gustaf Elfving ja Anna Maria Ståhle. Hän pääsi ylioppilaaksi yksityistodistuksella 1854 ja suoritti Helsingin yliopistossa tuomarintutkinnon vuonna 1859. Elfving sai varatuomarin arvon 1862.

Elfving oli Vaasan pormestarina vuodesta 1864 alkaen aina kuolemaansa saakka 1876.

Elfving oli naimisissa vuodesta 1865 Jenny Sofia Nymanin kanssa. Heidän lapsiansa olivat kirjailija ja tasavallan presidentin puoliso Ester Ståhlberg, metsänhoitaja ja metsäneuvos Karl Oskar Elfving nuorempi, puutarhaviljelyn edistäjä Jenny Elfving ja maatalousasiantuntija Östen Elfving.

## Lähteet
Hallonblad

**Hallonblad** on muun muassa seuraavien suomalaisten henkilöiden sukunimi:

* Alexander Hallonblad (1861–1907), juristi ja Sortavalan pormestari
* Anna Hallonblad (1855–1937), järjestöaktiivi
* Bror Hallonblad (1897–1961), jääkäriluutnantti
* Herman Hallonblad, (1825–1894), varatuomari, pormestari, valtioneuvos, tilanomistaja ja suurlahjoittaja
* Johan Hallonblad, (1882–1935), juristi ja Lappeenrannan pormestari
Mikko Dunajeff

**Mikael (Mikko) Dunajeff** (8. lokakuuta 1847 Jyväskylä – 9. toukokuuta 1880 Jyväskylä) oli suomalainen juristi ja Jyväskylän pormestari.

Dunajeffin vanhemmat olivat  kauppias Fredrik Dunajeff ja Sofia Karolina Ahlfors. Hän pääsi ylioppilaaksi Jyväskylän alkeisopistosta 1865 ja suoritti Helsingin yliopistossa tuomarintutkinnon vuonna 1870.

Dunajeff oli Jyväskylän pormestarina vuodesta 1872 alkaen aina kuolemaansa saakka 1880. Hän oli myös valtiopäivämiehenä.

Mikko Dunajeff oli naimisissa vuodesta 1872 Karolina Sofia Björklundin kanssa. 

## Lähteet
Mondsee

**Mondsee** on järvi Ylä-Itävallan ja Salzburgin osavaltioiden rajalla Salzkammergutin seudulla. Se sijaitsee kokonaisuudessaan samannimisen kaupungin alueella.

## Järvi
Mondsee on yksi viimeisistä yksityisomistuksessa olevista järvistä Itävallassa. Sen omistaja neuvotteli 2008 järven myymisestä, mutta neuvottelut laitettiin jäihin 2011.

Mondseen lounaisrannalla on *Drachenwand*in (saks. "Lohikäärmeseinä") vuori, korkeudeltaan 1176 m. Vuoren etelärinne on metsäinen ja loiva, mutta pohjoisessa järvenpuolella on 700 m lähes pystysuora kallioseinämä.

 
## Luonto
Jopa 80% järven rannoista on rakennettua aluetta tai muuten uhattuna. 1950-60-luvuilla Mondsee kärsi pahasta rehevöitymisestä ja siitä johtuvista sinileväkukinnoista. Paremman viemäriverkoston ja vedenpuhdistamoiden rakentaminen on parantanut tilannetta.

Järvessä elää useita kalalajeja, mm. haukia, järvitaimenia, istutettuja kirjolohia, mateita, siikoja, ankeriaita ja karppeja. 1900-luvun loppupuolella järvessä eläneet nieriät kuolivat sukupuuttoon.

## Lähteet
Claudia Octavia

**Claudia Octavia** (39/40 – 6. kesäkuuta 62) oli Claudiuksen ja Messalinan tytär. Octavia oli naimisissa keisari Neron kanssa.

Ennen avioliittoaan Neron kanssa, Octavia oli kihloissa Lucius Silanuksen kanssa. Varmistettuaan pääsevänsä Claudiuksen vaimoksi, Agrippina alkoi suunnittelemaan Neron kihlaamista Octavialle. Juonittelujen seurauksena Silanus erotettiin senaatista ja kihlaus purettiin. Pian Claudiuksen ja Agrippinan häiden jälkeen Nero ja Octavia kihlautuivat.

Nero ja Octavia avioituivat vuonna 53. Avioliitto oli onneton. Tacituksen mukaan Octavia koki pelkkää murhetta avioliittonsa aikana ja oli käytännössä kuollut hääpäivänään. Suetonius kertoo Neron yrittäneen kuristaa Octavian useita kertoja. Nero murhautti Octavian rakkaan veljen Britannicuksen. Nero kyllästyi nopeasti vaimoonsa ja otti rakastajattarekseen Claudia Acten, Octavian vapautetun orjan.  

Nero aloitti suhteensa Poppaea Sabinan kanssa vuonna 58. Poppaean alkaessa odottamaan lasta, Nero erosi Octaviasta vuonna 62, syyttäen Octaviaa hedelmättömäksi. Pian kuitenkin Octavia karkotettiin Campaniaan. Kansanjoukot tukivat Octaviaa ja ryhtyivät kapinaan Neroa ja Poppaeaa vastaan. Kapina kukistettiin, ja Octavia karkotettiin Pandaterian saarelle aviorikossyytteen nojalla. Nero oli lahjonut Anicetus nimisen entisen orjansa todistamaan, että tämä oli yhdessä Octavian kanssa juonitellut Neron vallasta syöksemistä. Muutaman päivän päästä Nero surmautti Octavian. Kuolema lavastettiin itsemurhaksi. Octavia sidottiin ja hänen suonensa avattiin. Pelko sai veren kuitenkin valumaan liian hitaasti, joten hänet tukehdutettiin kuumassa höyrykylvyssä. Octavian irti leikattu pää lähetettiin Poppaealle Roomaan.

Myöhemmin Nero näki painajaisunia äidistään ja Octaviasta.

## Lähteet
* 
*
*
### Viitteet
Robert Wilhelm Blomstedt

**Robert Wilhelm Blomstedt** (10. lokakuuta 1845 Jalasjärvi – 11. maaliskuuta 1885 Kaskinen) oli suomalainen juristi ja Kaskisten pormestari.

Blomstedtin vanhemmat olivat lukkari Aron Emanuel Blomstedt ja Karolina Sofia Adler. Hän pääsi ylioppilaaksi Vaasan kymnaasista 1864 ja suoritti Helsingin yliopistossa tuomarintutkinnon vuonna 1869. Blomstedt sai varatuomarin arvon 1873.

Blomstedt oli Kaskisten pormestarina vuodesta 1882 alkaen aina kuolemaansa saakka 1885.

Blomstedt oli naimisissa vuodesta 1883 Agnes Virginia Söderströmin kanssa. Blomstedtin veli oli latinan kieln lehtori ja toimittaja Oskar Blomstedt.

## Lähteet
Uljas Kandolinin filmografia

Tämä on **[[Uljas Kandolin]]in filmografia**.

## Elokuvat

## Lyhytelokuvat

## Televisioelokuvat

## Televisio

## Lähteet

* . Viitattu 19.12.2021.

## Aiheesta muualla

* 
*
Tauno Berner

**Tauno Edvard Berner** (6. huhtikuuta 1880 Helsinki – 29. toukokuuta 1941 Helsinki) oli suomalainen kihlakunnantuomari ja Joensuun pormestari.

Tauno Bernerin vanhemmat olivat kansakoulujentarkastaja Axel Berner ja Mathilda Elisabet Arppe. Hän pääsi ylioppilaaksi Helsingin suomalaisesta yhteiskoulusta 1898 ja suoritti Helsingin yliopistossa yleisen oikeustutkinnon vuonna 1903. Berner sai varatuomarin arvon 1906.

Berner oli Joensuun maistraatissa ja raastuvanoikeudessa oikeusneuvosmiehenä 1914–1917. Tänä aikana hänet tuomittiin yhdenvertaisuuslain rikkomisesta Venäjän lakien mukaan 3 kuukaudeksi vankeuteen yhdessä kunnallisraatimies Veli Parviaisen kanssa. Berner oli sitten Joensuun pormestarina 1919–1922. Hän oli kihlakunnantuomarina Juvan tuomiokunnassa 1922–1929 ja Ulvilan tuomiokunnassa vuodesta 1929. Myöhemmin hän oli tuomarina Käkisalmen ja Ikaalisten tuomiokunnissa aina vuoteen 1941 saakka.

Berner omisti Joensuussa Itä-Suomen Lakiasiaintoimiston ja hän oli Suomen Pankin Joensuun konttorin diskonttokomitean jäsenenä vuosina 1914-1922.

## Lähteet
Audi RS7

**Audi RS7** on Audin vuodesta 2013 lähtien valmistama edustusluokan automalli, joka on kaikkein suorituskykyisin versio Audi A7 -mallisarjasta. Se sijoittuu mallistossa Audi S7:n yläpuolelle.

## Audi RS7 C7 (2013–2018)

Audi A7 (C7) -malliin perustuva RS7 esiteltiin Detroitin autonäyttelyssä tammikuussa 2013. Autossa on kaksoisturboahdettu 4,0-litrainen V8-moottori teholtaan 560 hevosvoimaa. Voimansiirtona on kahdeksanportainen automaattivaihteisto ja neliveto. 

Syksyllä 2015 esiteltiin RS7 Performance, jossa moottorin teho on nostettu 605 hevosvoimaan. Lisäksi autossa on hiilikeraamiset jarrut. 

## Audi RS7 C8 (2019–)

Audi A7 (C8) -malliin perustuva RS7 esiteltiin Frankfurtin autonäyttelyssä syyskuussa 2019. Autossa on kaksoisturboahdettu 4,0-litrainen V8-moottori teholtaan 600 hevosvoimaa. Voimansiirtona on kahdeksanportainen automaattivaihteisto ja neliveto. 

## Lähteet

## Aiheesta muualla
Karl Odert Andersin

**Karl Odert Andersin** (3. elokuuta 1854 Pielisjärvi – 31. heinäkuuta 1891 Savonlinna) oli suomalainen juristi ja Savonlinnan pormestari.

Andersinin vanhemmat olivat nimismies Karl August Andersin ja Johanna Amalia Liljander. Hän pääsi ylioppilaaksi Kuopion ruotsalaisesta lyseosta 1876 ja suoritti Helsingin yliopistossa yleisen oikeustutkinnon vuonna 1881. Andersin sai varatuomarin arvon 1884.

Andersin oli varalääninsihteerinä Kuopiossa 1886–1890 ja Savonlinnan pormestarina vuodesta 1890 alkaen.

Andersin oli naimisissa vuodesta 1888 Olga Emilia Kraemerin kanssa.

## Lähteet
Ivar Gabriel Alopaeus

**Ivar Gabriel Alopaeus** (5. marraskuuta 1855 Juva – 21. toukokuuta 1918 Iitti) oli suomalainen juristi ja Haminan pormestari.

Alopaeuksen vanhemmat olivat kirkkoherra, lääninrovasti Magnus Erik Alopaeus ja Margareta Wilhelmina Solitander. Hän pääsi ylioppilaaksi Helsingin yksityislyseosta 1875 ja suoritti Helsingin yliopistossa yleisen oikeustutkinnon vuonna 1882. 

Alopaeus oli Haminan pormestarina 1886–1906. Hän oli sortovuosina erotettuna poliittisista syistä 1903–1906.

Alopaeus oli naimisissa vuodesta 1887 Elin Leontine Stråhlen kanssa.

## Lähteet
Lesley Nicol

**Lesley Nicol** (s. 7. elokuuta 1953 Manchester, Britannia) on englantilainen näyttelijä. Hän on näytellyt muun muassa rouva Beryl Patmoren roolissa televisiosarjassa *[[Downton Abbey]]* (2010–2015) sekä siihen perustuvissa elokuvissa *[[Downton Abbey (elokuva)|Downton Abbey]]* (2019) ja *[[Downton Abbey: Uusi aikakausi]]* (2022) sekä elokuvassa *[[East Is East]]*. Hänellä on ollut televisiorooleja muun muassa sarjoissa *[[Beecham House]]*, *[[Casualty]]*, *[[Olipa kerran (televisiosarja)|Olipa kerran]]*  ja *[[Sydämen asialla]]*.

## Lähteet

## Aiheesta muualla

*
Bruno Beyrath

**Bruno Ernst Beyrath** (6. lokakuuta 1853 Kitee – 8. joulukuuta 1893 Kajaani) oli suomalainen juristi ja Kajaanin pormestari.

Beyrathin vanhemmat olivat kappalainen Johan Ernst Beyrath ja Sofia Gustava Viktoria Deck. Hän pääsi ylioppilaaksi Kuopion kymnaasista 1871 ja suoritti Helsingin yliopistossa yleisen oikeustutkinnon vuonna 1879. Beyrath sai varatuomarin arvon 1882.

Beyrath oli Kajaanin pormestarina vuodesta 1886 alkaen aina kuolemaansa saakka 1893.

Bruno Beyrath oli naimisissa vuodesta 1880 Alexandra Katarina Branderin kanssa. 

## Lähteet
Ivar Gerhard Alopaeus

**Ivar Gerhard Alopaeus** (9. huhtikuuta 1879 Hamina – 28. tammikuuta 1931 Helsinki) oli suomalainen juristi, pankinjohtaja ja Viipurin oikeuspormestari.

Alopaeuksen vanhemmat olivat pormestari, kollegiasessori Gerhard Pehr Alopaeus ja Fanny Ulrika Fabritius. Hän pääsi ylioppilaaksi Mikkelin lyseosta 1897 ja suoritti Helsingin yliopistossa yleisen oikeustutkinnon vuonna 1902 ja ylemmän hallintotutkinnon 1903. Alopaeus sai varatuomarin arvon 1904.

Alopaeus oli oikeuspormestarina Viipurissa 1908–1916. Hän oli sitten pankkialalla Viipurissa ja Helsingissä ja toimi viimeksi Kansallis-Osake-Pankin haarakonttorien tarkastajana vuodesta 1923 ja pankin pääjohtokunnan apulaisjäsenenä vuodesta 1929.

Alopaeus oli naimisissa vuodesta 1905 Toini Sofia Sahlsteinin kanssa.

## Lähteet
Volkswagen Jetta V

**Volkswagen Jetta V** (Typ 1K) on Volkswagenin Jetta-mallin viides sukupolvi, jota valmistettiin vuosina 2005–2010. Se perustuu Golf V -malliin. Jetta korvasi Volkswagen Boran, jota oli myyty Pohjois-Amerikassa Jetta-nimisenä. Viidennen sukupolven Jettan nimenä oli Meksikossa ja Kolumbiassa **Volkswagen Bora**, Argentiinassa, Chilessä ja Uruguayssa **Vento** ja Kiinassa **Sagitar**. 

## Volkswagen Jetta V (2005–2010)

Viidennen sukupolven Golfiin perustuva sedan-korinen Jetta esiteltiin Los Angelesin autonäyttelyssä tammikuussa 2005. Farmarimalli Jetta SportWagen esiteltiin New Yorkin autonäyttelyssä huhtikuussa 2007. Euroopan markkinoilla sama auto oli esitelty Golf Variantina maaliskuussa järjestetyssä Geneven autonäyttelyssä.
 

## Lähteet

## Aiheesta muualla
Polttaa – sisko polttaa

**Polttaa – sisko polttaa** (*The Night the Lights Went Out in Georgia*) on Ronald F. Maxwellin ohjaama yhdysvaltalainen nuortenelokuva vuodelta 1981. Siinä vähemmän lahjakas kantrilaulaja (Dennis Quaid) lähtee alan mekkaan Nashvilleen sisarensa (Kristy McNichol) tullessa mukaan assistentiksi.

Elokuvan nimi tulee Vicki Lawrencen kantrirock-kappaleesta.

*Helsingin Sanomien* Mikael Fräntin mielestä elokuvan juoni oli imelä ja epäuskottava, mutta itse kirjoittamiaan lauluja ”hoilaava” Quaid mainio. Sen sijaan sisarta näyttelevä Kristy McNichol vaikutti Fräntistä roolissaan kiusaantuneelta eikä myöskään osaa laulaa lainkaan. *[[Video-opas|Video-oppaassa]]* vuodelta 1994 Sam Inkinen luonnehti elokuvaa komedian, jännärin ja ”action-prujautuksen” ristisiitokseksi ja antoi sille kaksi tähteä viidestä.

## Lähteet
Melodifestivalen 1980

**Melodifestivalen 1980** olu Ruotsissa järjestetty laulukilpailu, jossa valittiin Ruotsin edustaja vuoden 1980 Eurovision laulukilpailuun. Kilpailuun valittiin kymmenen kappaletta. Kilpailu pidettiin 8. maaliskuuta SVT:n tv-talossa Tukholmassa. Voittajan valitsivat ympäri Ruotsia kokoontuneet 11 alueraatia, joista kukin pisteytti kappaleet Eurovision laulukilpailusta tutulla pisteytyskaavalla 1-2-3-4-5-6-7-8-10-12. Kilpailun voitti Tomas Ledin kappaleella "Just nu!".

## Tulos

### Pistetaulukko

## Lähteet
*http://natfinals.50webs.com/70s_80s/Sweden1980.html
*https://eurovisionworld.com/national/sweden/melodifestivalen-1980
Saint-Martin-du-Puy

**Saint-Martin-du-Puy** voi tarkoittaa seuraavia:

## Maantiede
* Saint-Martin-du-Puy, kunta Ranskassa Gironden departementissa
* Saint-Martin-du-Puy, kunta Ranskassa Nièvren departementissa
Michael McFaul

**Michael Anthony McFaul** (s. 1963) on yhdysvaltalainen politiikan tutkija ja suurlähettiläs. Hän on Stanfordin yliopiston politiikan tutkimuksen professori.

McFaul suoritti kandidaatin- ja maisterintutkintonsa Stanfordin yliopistossa. Filosofian tohtorin arvon hän sai Oxfordin yliopistosta. Hän liittyi Stanfordin yliopiston henkilökuntaan vuonna 1995.

McFaul toimi vuosina 2009–2012 presidentin erityisavustajana Barack Obaman hallinnossa sekä Venäjän ja Euraasian asioiden vanhempana johtajana Yhdysvaltain kansallisessa turvallisuusneuvostossa. 10. tammikuuta 2012 hän sai nimityksen Yhdysvaltain Venäjän-suurlähettilääksi, jona hän toimi vuoden 2014 helmikuun 26. päivään saakka. McFaul on myös muun muassa johtanut Freeman Spogli Institute for International Studiesia sekä toiminut Peter and Helen Bing Senior Fellow'na Hoover Institutionissa ja vanhempana neuvonantajana National Democratic Institutessa.

McFaul on julkaissut monia kirjoja, joihin ovat kuuluneet *Privatization, Conversion and Enterprise Reform in Russia* (Tova Perlmutterin kanssa, 1994), *Russia’s 1996 Presidential Election: The End of Polarized Politics* (1997), *Russia's Unfinished Revolution: Political Change from Gorbachev to Putin* (2001), *Advancing Democracy Abroad: Why We Should, How We Can*, *Transitions to Democracy: A Comparative Perspective* (Kathryn Stonerin kanssa) ja *Power and Purpose: American Policy toward Russia after the Cold War* (James Goldgeierin kanssa). McFaul yhdistää historiankirjoituksen ja muistelmateoksen kirjassa *From Cold War to Hot Peace: An American Ambassador in Putin’s Russia* (2018). Hän on toiminut NBC:n uutisanalyytikkona ja *[[Washington Post]]in* kolumnistina.

## Lähteet
Melodifestivalen 1978

**Melodifestivalen 1978** oli Ruotsissa järjestetty laulukilpailu, jossa valittiin Ruotsin edustaja vuoden 1978 Eurovision laulukilpailuun. Kilpailuun valittiin kymmenen kappaletta, ja se pidettiin 11. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Äänestys kuitenkin päättyi tasapeliin Björn Skifsin esittämän kappaleen "Det blir alltid värre framåt natten" ja yhtyeen Lasse Holm, Kikki Danielsson & Wizex esittämän kappaleen "Miss Decibel*"* välillä. Näiden kahden kappaleen kesken järjestettiin uusintaäänestys, jossa kukin alueraati antoi yhden pisteen suosikilleen. Äänestyksessä voittajaksi valittiin Björn Skifs.

## Tulos

### Uusintaäänestys

### Pistetaulukko

## Lähteet
*http://natfinals.50webs.com/70s_80s/Sweden1978.html
*https://eurovisionworld.com/national/sweden/melodifestivalen-1978
Tõnis Mölder

**Tõnis Mölder** (s. 9. lokakuuta 1989 Lihula) on virolainen keskustapuolueen poliitikko. Hän toimi vuonna 2021 Kaja Kallaksen hallituksessa ympäristöministerinä, mutta erosi tehtävästään terveys- ja perhesyistä. Vuosina 2019–21 hän istui riigikogussa ja tätä ennen vuosina 2017–19 hän oli Tallinnan apulaispormestari. Hän on opiskellut Tallinnan yliopistossa valtio-oppia.
## Lähteet

## Aiheesta muualla
* Tõnis Mölder Viron hallituksen verkkosivuilla
Mercedes-Benz S-sarja (W223)

**Mercedes-Benz W223** on Mercedes-Benz S-sarjan seitsemännen sukupolven malli, jota on valmistettu vuodesta 2020 lähtien. Se korvasi edeltäneen W222-mallin.

## Mercedes-Benz W223 (2020–)

Mercedes-Benz W223 esiteltiin syyskuussa 2020. Se oli ensimmäinen malli, joka perustui modulaarisen MRA-pohjalevyn uudistetulle versiolle. Toisin kuin edeltävästä S-sarjan sukupolvesta, W223-mallista ei ole tarkoitus esitellä coupé- eikä cabriolet-versioita. Edeltäjäänsä verrattuna auto kasvoi 54 millimetriä kokonaispituudeltaan ja 71 millimetriä akseliväliltään. Pidennetty Lang-versio on 34 millimetriä kokonaispituudeltaan ja 51 millimetriä akseliväliltään aiempaa pidempi. 

## Lähteet

## Aiheesta muualla
Melodifestivalen 1977

**Melodifestivalen 1977** oli Ruotsissa järjestetty laulukilpailu, jossa valittiin Ruotsin edustaja vuoden 1977 Eurovision laulukilpailuun. Ruotsi ei osallistunut Eurovision laulukilpailuun vuonna 1976, joten kilpailu pidettiin nyt vuoden tauon jälkeen. Avoimeen sävellyskilpailuun lähetettiin 965 kappaletta, joista kymmenen valittiin karsinnan finaaliin. Finaali pidettiin 26. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin pisteytti kappaleet Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti yhtye Forbes kappaleella "Beatles".

## Tulos

### Pistetaulukko

## Lähteet
*http://natfinals.50webs.com/70s_80s/Sweden1977.html
*https://eurovisionworld.com/national/sweden/melodifestivalen-1977
Melodifestivalen 1979

**Melodifestivalen 1979** oli Ruotsissa järjestetty laulukilpailu, jossa valittiin Ruotsin edustaja vuoden 1979 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 452 kappaletta. Niistä kymmenen valittiin finaaliin, joka pidettiin 17. helmikuuta Cirkuksessa Tukholmassa. Finaalissa voittajan valitsivat 11 ympäri Ruotsia kokoontunutta alueraatia, joista kukin pisteytti kappaleet Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti Ted Gärdestad kappaleella "Satellit".

## Tulos

### Pistetaulukko

## Lähteet
*http://natfinals.50webs.com/70s_80s/Sweden1979.html
*https://eurovisionworld.com/national/sweden/melodifestivalen-1979
Saint-Martin-du-Puy (Nièvre)

**Saint-Martin-du-Puy** on kunta Ranskassa Nièvren departementissa Burgundi-Franche-Comtén alueella. Se sijaitsee noin 41 kilometriä Château-Chinon (Ville)’n kaupungista pohjoiseen.

Kunnan alueella oleva linna *Château de Vésigneux* on alkujaan 1300-luvun feodaalilinna. Linna tuli 1500-luvulla Bourbonin suvun omistukseen, ja sitä uusittiin 1500- ja 1600-luvuilla. Linnan omistaja Grand Condé esiteltiin täällä Vaubanille. 

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Pallepähkylä

**Pallepähkylä** eli **samara** on kasvien hedelmätyyppi, joka on erikoistunut pähkylän tyyppi. Pallepähkylä on kuiva ja avautumaton hedelmä, jolla on yksi lenninsiipi. Pallepähkylä on eräs sopeutuma ilmateitse leviämiseen. Tämäntyyppisiä hedelmiä on useilla puusuvuilla, kuten jalavilla, saarnilla ja vaahteroilla. Myös koivujen ja leppien pähkylät ovat siipipalteisia ja tuulilevitteisiä, mutta niissä ei ole laajempaa lenninsiipeä, eikä niitä kutsuta samaroiksi.


Tiedosto:Fraxinus excelsior MHNT.BOT.2007.40.58.jpg|Lehtosaarnen (*Fraxinus excelsior*) pallepähkylöitä.
Tiedosto:Acer pseudoplatanus MHNT.BOT.2004.0.461.jpg|Vuorivaahteran (*Acer pseudoplatanus*) pallepähkylöitä.


## Lähteet
Rafael Öhberg

**Rafael Öhberg** (1904 Rauma – 1954) oli suomalainen helluntailainen evankelista ja muusikko. Evankelioimistoimintansa johdolla Öhberg toimi kuoronjohtajana, säveltäjänä, sanoittajana ja sovittajana. Öhbergiä on kuvattu helluntailiikkeen ensimmäisenä muusikkona. Hän tuli uskoon 15-vuotiaana Helsingin Siloam-seurakunnassa. Öhberg meni samana vuonna kasteelle ja osallistui seuraavana vuonna Turussa pidetyille raamattukursseille. Muutamaa vuotta myöhemmin hän siirtyi palvelemaan tulkin tehtävässä kaksikieliseen Filadelfia-seurakuntaan. Vuonna 1927 Öhberg kutsuttiin Siloamin evankelistaksi. Hän johti muun muassa Helsingin Saalem-seurakunnan kitarakuoroa.

Myöhemmin Öhberg palveli Kokkolan, Kotkan, Turun ja Tampereen helluntaiseurakuntien saarnaajana. Hän kuoli äkillisesti vain 50-vuotiaana.

## Teokset
Vuonna 1936 Ristin Voitto julkaisi Öhbergin toimittan sävelvihkosen *Ristin Sointu*. Tämän jälkeen häneltä ilmestyi useita vihkosia, jotka koottiin myöhemmin *Kitarakuorolauluja*-kirjaksi.

## Lähteet
* 

### Viitteet